चलानी नम्वरः मितिः२०७५।६।२४

श्री आर्थिक मामिला तथा योजना मन्त्रालय ।

श्री आन्तरिक मामिला तथा कानून मन्त्रालय ।

श्री सामाजिक विकास मन्त्रालय ।

श्री भूमि व्यवस्था, कृषि तथा सहकारी मन्त्रालय ।

श्री उद्योग, पर्यटन, वन तथा वातावरण मन्त्रालय ।

श्री भौतिक पूर्वाधार विकास मन्त्रालय ।

विषयः- **सार्वजनिक लेखा समितिको निर्देशन** ।

उपरोक्त विषयका सम्बन्धमा सार्वजनिक लेखा समितिका अध्यक्ष माननीय दिनबन्धु श्रेष्ठको अध्यक्षतामा मिति २०७५ असोज २४ गते बसेको समितिको बैठकबाट कर्णाली प्रदेश सरकारका मन्त्रालयहरुलाई तपसिल वमोजिमका निर्देशन दिने निर्णय भएको हुँदा सोही व्यहोरा अनुरोध छ ।

१. प्रदेश सरकारले सार्वजनिक खर्च गर्दा सार्वजनिक खरिद सम्वन्धी प्रदेश ऐन अन्तर्गत रहेर गर्नुपर्नेमा उक्त ऐन सभाबाट पारित नहुँदै कुन प्रदेश ऐन अन्तर्गत रहेर खर्च गरिरहेको छ ? सो को जानकारी गराउन र आगामी दिनमा उक्त ऐन प्रदेश सभाबाट पारित गरेर मात्र खर्च गर्ने व्यवस्था मिलाउन आर्थिक मामिला तथा योजना मन्त्रालयलाई निर्देशन दिने ।

२. कर्णाली प्रदेश सरकारले मुगु जिल्लाको रारामा आयोजना गरेको रारा पर्यटन महोत्सवमा प्रदेश सरकारको तर्फबाट भएको मन्त्रालयगत खर्च र सो को सम्पूर्ण विवरण १५(पन्ध्र) दिन भित्र आइपुग्ने गरी उपलब्ध गराउन सम्पूर्ण मन्त्रालयहरुलाई निर्देशन दिने ।

३. आर्थिक वर्ष २०७४।०७५ को प्रदेश सरकारको स्वीकृत वार्षिक कार्यक्रम र योजना तथा कार्यक्रमगत खर्चको विवरण र चालु आ.व. २०७५।०७६ को स्वीकृत वार्षिक कार्यक्रम तथा असोजमसान्तसम्मको खर्चको विवरण १५(पन्ध्र) दिन भित्र आइपुग्ने गरी उपलब्ध गराउन सम्पूर्ण मन्त्रालयहरुलाई निर्देशन दिने ।

**सादर अवगतार्थ** (प्रेमप्रसाद आचार्य)

श्री मुख्यमन्त्री तथा मन्त्रिपरिषद्को कार्यालय समिति सचिव

कर्णाली प्रदेश । सार्वजनिक लेखा समिति, प्रदेश सभा,

कर्णाली प्रदेश